CELEX: C2006/143/14
Language: et
Date: 2006-06-17 00:00:00
Title: Liidetud kohtuasjad C-131/04 ja C-257/04: Euroopa Kohtu (esimene koda)  16. märtsi 2006.  aasta otsus (Court of Appeal, Employment Tribunal'i eelotsusetaotlus) — C. D. Robinson Steele  versus  R. D. Retail Services Ltd (C-131/04) — Michael Jason Clarke  versus  Frank Staddon Ltd (C-257/04) ja J. C. Caulfield, C. F. Caulfield, K. V. Barnes  versus  Hanson Clay Products Ltd, varem Marshalls Clay Products Ltd (C-257/04) (Sotsiaalpoliitika — Töötajate ohutuse ja tervise kaitse — Direktiiv 93/104/EÜ — Õigus iga-aastasele tasulisele puhkusele — Iga-aastase puhkuse tasu arvamine tunni- või päevatasu hulka ( rolled-up holiday pay )

17.6.2006   
            
            
               ET
            
            
               Euroopa Liidu Teataja
            
            
               C 143/7
            
         Euroopa Kohtu (esimene koda) 16. märtsi 2006. aasta otsus (Court of Appeal, Employment Tribunal'i eelotsusetaotlus) — C. D. Robinson Steele 
         versus
       R. D. Retail Services Ltd (C-131/04) — Michael Jason Clarke 
         versus
       Frank Staddon Ltd (C-257/04) ja J. C. Caulfield, C. F. Caulfield, K. V. Barnes 
         versus
       Hanson Clay Products Ltd, varem Marshalls Clay Products Ltd (C-257/04)
   (Liidetud kohtuasjad C-131/04 ja C-257/04) (1)
   
   (Sotsiaalpoliitika - Töötajate ohutuse ja tervise kaitse - Direktiiv 93/104/EÜ - Õigus iga-aastasele tasulisele puhkusele - Iga-aastase puhkuse tasu arvamine tunni- või päevatasu hulka (“rolled-up holiday pay”)
   (2006/C 143/14)
   Kohtumenetluse keel: inglise
   Eelotsusetaotluse esitanud kohus
   Court of Appeal, Employment Tribunal
   Põhikohtuasja pooled
   
      Hagejad: C. D. Robinson Steele (131/04), Michael Jason Clarke (C-257/04), J.C. Caulfield, C. F. Caulfield, K. V. Barnes (C-257/04)
   
      Kostjad: R. D. Retail Services Ltd (C-131/04), Frank Staddon Ltd (C-257/04), Hanson Clay Products Ltd, endine Marshalls Clay Products Ltd (C-257/04)
   Kohtuasja ese
   Eelotsusetaotlus — Employment Tribunal — Nõukogu 23. novembri 1993. aasta direktiivi 93/104/EÜ, mis käsitleb tööaja korralduse teatavaid aspekte (EÜT L 307, lk 18), artikli 7 tõlgendamine — Sellise siseriikliku õigusnormi, mis lubab iga-aastase puhkuse tasu arvestada töötaja tunnitasu hulka ning millega on lubatud iga-aastase puhkuse tasu maksmine töötasu osana, mitte tasuna konkreetselt selle aja eest, mil töötaja tegelikult puhkab (“rolled-up holiday pay”), kooskõla direktiiviga
   Resolutiivosa
   
               1.
            
            
               Nõukogu 23. novembri 1993. aasta direktiivi 93/104/EÜ, mis käsitleb tööaja korralduse teatavaid aspekte, artikli 7 lõikega 1 on vastuolus see, kui töötajale makstakse puhkusetasu ühe osana tema töötasust, ilma et töötajale iga-aastase puhkuse eest eraldi täiendavat tasu makstaks. Selle õiguse suhtes kokkuleppel erandeid teha ei saa.
            
         
               2.
            
            
               Direktiivi 93/104 artikliga 7 on vastuolus see, kui minimaalse iga-aastase puhkuse tasu selle direktiivi mõttes makstakse vastava tööaasta jooksul osade kaupa koos töötasuga, mitte konkreetselt selle aja eest, mil töötaja tegelikult puhkab.
            
         
               3.
            
            
               Direktiivi 93/104 artikliga 7 ei ole põhimõtteliselt vastuolus see, kui summasid, mida on makstud lisaks töötasule läbipaistval ja arusaadaval moel iga-aastase minimaalse puhkuse tasuna — selle direktiivi mõttes — vastava tööaasta jooksul osade kaupa koos töötasuga, käsitletakse tasuna konkreetse puhkuseperioodi eest, mil töötaja tegelikult puhkab.
            
         
      (1)  ELT C 106, 30.4.2004.
   
      ELT C 217, 28.8.2004.